Y.Mahmudov. Çox sağ olun, Ziyafət müəllim. Hörmətli millət vəkilləri, bu gün Milli Məclisin müzakirəsinə çıxarılan məsələ, əslində, bizim tarixi adlarımızın gerçəkləşməsi, milli mənəviyyatımızın, tarixi keçmişimizin yenidən canlandırılması ilə bağlı məsələdir. Mən həmkarlarımı bu məsələyə səs verməyə çağırıram. Məsələ burasındadır ki, bizim yerləşdiyimiz Abşeron rayonundan başlayaraq Dərbəndə qədər Azərbaycan ərazilərində tarixi keçmişi əks etdirən toponimlər dəhşətli dərəcədə zaman-zaman saxtalaşdırılmışdır. Bunlardan biri də Şabranla bağlı bəzi mülahizələrdir.